Diari Oficial de la Generalitat Valenciana


Sumari del DOGV 5325, del 16-08-2006 (2006/9697)

RESOLUCIÓ de 30 de maig de 2006, del director gerent de l'Agència Valenciana de Salut, per la qual es desestima el recurs potestatiu de reposició interposat per José Manuel Navarro Hernández contra la resolució del director general de Farmàcia i Productes Sanitaris que autoritza l'obertura d'una nova oficina de farmàcia a Benicarló.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5325

Data del DOGV
:   16-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/9697


Organisme emissor
:   Conselleria de Sanitat

Tipus de document
:   Resolució

RESOLUCIÓ de 30 de maig de 2006, del director gerent de l'Agència Valenciana de Salut, per la qual es desestima el recurs potestatiu de reposició interposat per José Manuel Navarro Hernández contra la resolució del director general de Farmàcia i Productes Sanitaris que autoritza l'obertura d'una nova oficina de farmàcia a Benicarló. [2006/F9697]  
Vist el recurs potestatiu de reposició interposat per José Manuel Navarro Hernández, en nom i representació de Francisco Santos Febrer i cinc més contra la resolució del director general de Farmàcia i Productes Sanitaris, de data 16 de febrer del 2006, per mitjà de la qual s'autoritza l'obertura d'una nova oficina de farmàcia al municipi de Benicarló (Castelló), en execució de la Sentència de 18 de juny de 2003, del Tribunal Superior de Justícia de la Comunitat Valenciana, i examinats els següents,  
Antecedents de fet  
Primer  
Amb data 19 d'abril de 1999, Alejandro Hernández Pons sol·licita l'obertura d'una nova oficina de farmàcia a l'empara del que disposen el Reial Decret Llei 11/1996, de 17 de juny, i de la Llei 16/1997, de Regulació dels Servicis de Farmàcia. Es nomena com a representant Juan Domingo Merelo.  
Segon  
Amb data 19 d'octubre de 1999, Juan Domingo Merelo, en nom i representació d'Alejandro Hernández Pons, interposa un recurs d'alçada davant del conseller de Sanitat, contra la desestimació presumpta, per silenci administratiu, de la seua petició.  
Tercer  
Mitjançant una Resolució de 28 de desembre de 1999, la Conselleria de Sanitat no admet l'esmentat recurs d'alçada per considerar que no procedix la interposició ja que la normativa vigent en el moment de la petició és la Llei 6/1998, de 22 de juny, d'Ordenació Farmacèutica de la Comunitat Valenciana, que establix la necessitat d'un procediment administratiu específic que en aquella data no s'havia fet.  
Quart  
No conforme amb l'esmentada resolució, Juan Domingo Merelo, en nom i representació d'Alejandro Hernández Pons, interposa recurs potestatiu de reposició, per mitjà del qual sol·licita que s'inicie l'expedient d'obertura sol·licitat, al·legant com a fonament l'obligació de l'administració de resoldre les peticions dels administrats.  
Cinqué  
Mitjançant una Resolució de 23 de març de 2000, es desestima el recurs potestatiu de reposició, per considerar que malgrat formulada a l'empara del Reial Decret Llei 11/1996, de 17 de juny, i de la Llei 16/1997, de Regulació dels Servicis de Farmàcia, ha d'entendre's formulada a l'empara del que disposa la Llei 6/1998, d'Ordenació Farmacèutica de la Comunitat Valenciana, vigent en el moment de la petició i per tant d'aplicació l'article 18, que establix la necessitat aplicar un barem de mèrits, basant-se en principis de publicitat i transparència, per la qual cosa no pot atorgar-se autorització al sol·licitant.  
Sisé  
Contra l'esmentada resolució s'interposa recurs contenciós administratiu, que va acabar amb la Sentència de 18 de juny de 2003, de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, declarada ferma i subsistent en data 3 d'octubre del mateix any, per mitjà de la qual s'anul·la l'anterior resolució per ser contrària a dret i s'ordena resoldre sobre el fons de la petició, donant resposta individualitzada al recurrent, d'acord amb els criteris establits en la mateixa sentència.  
Seté  
En execució de l'esmentada sentència, el director general de Farmàcia i Productes Sanitaris dicta una resolució per mitjà de la qual es concedix l'autorització per a l'obertura d'una nova oficina de farmàcia en el municipi de Benicarló i s'ordena l'acumulació de la farmàcia a les concedides mitjançant una resolució d'esta conselleria de data 19 de setembre de 2005 per mitjà de la qual es determina el nombre de noves oficines de farmàcia necessàries per a oferir una adequada atenció farmacèutica a la població en aplicació del mòdul general, per a la seua adjudicació en un únic procediment.  
Huité  
No conforme amb l'esmentada resolució, José Manuel Navarro Hernández, en nom i representació de Francisco Santos Febrer i Ana María Badenes Chillida, Jorge Luis Cid Foix, Amparo Carceller García, María Dolores Febrer Domingo i María Teresa Febrer Domingo, interposa recurs potestatiu de reposició per mitjà del qual suplica que es declare que la setena oficina de farmàcia del municipi de Benicarló autoritzada per mitjà de la resolució que s'impugna, s'ha d'incloure en la que es va autoritzar en el procediment corresponent a l'any 2003 i que, per mèrits, es va adjudicar a Consuelo González Martínez.  
Als anteriors fets s'apliquen els següents  
Fonaments jurídics  
Primer  
L'Agència Valenciana de Salut és competent per a resoldre el present recurs per raó del que disposen la Llei 5/1983, de 30 de desembre, de Govern Valencià; la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia, la Llei 4/2005, de 17 de juny, de Salut Pública de la Comunitat Valenciana, i el Decret 25/2005, de 4 de febrer, pel qual s'aproven els Estatuts de l'Agència Valenciana de Salut; el Decret 164/2005, de 4 de novembre, del Consell de la Generalitat, pel qual es modifiquen els Estatuts de l'Agència Valenciana de Salut, el Reial Decret 278/1980, de 25 de gener, sobre transferència de competències en matèria de sanitat; i els articles 114 i següents de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.  
Segon  
Notificada la Sentència de 18 de juny de 2003, de la Secció Tercera de la Sala Contenciosa Administrativa del Tribunal Superior de Justícia de la Comunitat Valenciana, declarada ferma i subsistent en data 3 d'octubre del mateix any, per mitjà de la qual s'anul·la l'anterior resolució per ser contrària a dret i s'ordena resoldre sobre el fons de la petició, donant resposta individualitzada al recurrent, d'acord amb els criteris establits en la resolució, esta conselleria es va dirigir a l'esmentat tribunal per mitjà d'escrit de 19 de desembre de 2003, considerant executada la sentència referida amb la resolució del conseller de Sanitat de 30 de setembre del 2003, que aplicava el mòdul general a tots els municipis de la Comunitat Valenciana, incloent Benicarló.  
Al citat escrit el Tribunal Superior de Justícia de la Comunitat Valenciana va donar resposta negativa, per mitjà d'Interlocutòria de 10 d'octubre del 2004, perquè la resolució es fa tardanament en compliment de la llei i no en compliment de la sentència i, per tant, no dóna per complida la sentència i ordena la resposta individualitzada al sol·licitant.  
Eixa interlocutòria dóna resposta a les al·legacions en què es fonamenta el recurs, per la qual cosa esta conselleria no ha de manifestar-se sobre el que ja ha resolt el Tribunal Superior de Justícia de la Comunitat Valenciana.  
D'altra banda, la repetida sentència obliga que es dicte una resolució administrativa, per la qual cosa el seu contingut és susceptible de recurs, atés que este no es tracta de cosa jutjada com pretén el sol·licitant.  
Per raó dels fets i fonaments jurídics anteriors, resolc desestimar el recurs potestatiu de reposició interposat per José Manuel Navarro Hernández, en nom i representació de Francisco Santos Febrer i cinc més contra la resolució del director general de farmàcia i Productes Sanitaris, de data 16 de febrer de 2006, per mitjà de la qual s'autoritza l'obertura d'una nova oficina de farmàcia en el municipi de Benicarló (Castelló), en execució de la Sentència de 18 de juny de 2003, del Tribunal Superior de Justícia de la Comunitat Valenciana.  
Que es notifique a les persones interessades amb l'advertència que posa fi a la via administrativa i que hi poden interposar un recurs contenciós administratiu en el termini de dos mesos, comptats a partir del dia següent al de la data de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana.  
València, 30 de maig de 2006.. El director gerent de l'Agència Valenciana de Salut: Manuel Cervera Taulet.